ประกาศคณะกรรมการคุ้มครองข้อมูลเครดิต เรื่อง รหัสสถานะบัญชี

ประกาศคณะกรรมการคุ้มครองข้อมูลเครดิต
ประกาศคณะกรรมการคุ้มครองข้อมูลเครดิต
เรื่อง
รหัสสถานะบัญชี[๑]
 

เพื่อให้การประมวลผลของบริษัทข้อมูลเครดิตและการส่งข้อมูลของสมาชิกเกี่ยวกับสถานะบัญชีของลูกค้าที่ขอสินเชื่อมีมาตรฐานและเป็นไปในแนวทางเดียวกันและเพื่อให้ข้อมูลดังกล่าวสามารถแสดงสถานะทางการเงินของลูกค้าที่ขอสินเชื่ออย่างถูกต้องและชัดเจน
อันจะเป็นการคุ้มครองมิให้เกิดความเสียหายแก่เจ้าของข้อมูล
และจะทำให้สมาชิกหรือผู้ใช้บริการสามารถนำข้อมูลไปใช้ประโยชน์ในการวิเคราะห์สินเชื่อและการออกบัตรเครดิตได้อย่างเหมาะสม

อาศัยอำนาจตามความในมาตรา ๑๖ แห่งพระราชบัญญัติการประกอบธุรกิจข้อมูลเครดิต
พ.ศ. ๒๕๔๕ และมาตรา ๑๘ แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕
ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต (ฉบับที่ ๒) พ.ศ.
๒๕๔๙ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
คณะกรรมการคุ้มครองข้อมูลเครดิตออกประกาศไว้ ดังต่อไปนี้

ข้อ ๑ ให้บริษัทข้อมูลเครดิตและสมาชิกใช้รหัสสถานะบัญชีของลูกค้าที่ขอสินเชื่อความหมาย
และคำอธิบายตามตารางแนบท้ายประกาศนี้
ในการประมวลผลและการส่งข้อมูลเครดิตของบริษัทข้อมูลเครดิตและสมาชิกตั้งแต่วันที่ ๑
เมษายน พ.ศ. ๒๕๕๒ เป็นต้นไป

ข้อ ๒
ข้อมูลที่มีการประมวลผลและการส่งก่อนวันที่ ๑ เมษายน พ.ศ. ๒๕๕๒ ให้ใช้รหัสสถานะบัญชีเดิมตามที่ได้มีการกำหนดระหว่างบริษัทข้อมูลเครดิตและสมาชิกต่อไป


ประกาศ
ณ วันที่ ๑๕ มกราคม พ.ศ. ๒๕๕๒
ธาริษา วัฒนเกส
ประธานคณะกรรมการคุ้มครองข้อมูลเครดิต
[เอกสารแนบท้าย]

๑. ตารางรหัสสถานะบัญชี

(ดูข้อมูลจากภาพกฎหมาย)









































วฤษาย์/ผู้จัดทำ
๒๑
ตุลาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๒๔ ง/หน้า ๕๐/๑๓ กุมภาพันธ์ ๒๕๕๒